**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľ právneho predpisu**: poslankyne Národnej rady Slovenskej republiky Lucia Plaváková, Beáta Jurík a Simona Petrík.

**2. Názov návrhu právneho predpisu**: Návrh zákona, ktorým sa mení zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov.

**3. Problematika návrhu zákona:**

a) nie je upravená v práve Európskej únie

b) nie je obsiahnutá v judikatúre Súdneho dvora Európskej únie

**4. Záväzky Slovenskej republiky vo vzťahu k Európskej únii:**

Bezpredmetné.

**5. Stupeň zlučiteľnosti návrhu právneho predpisu s právom Európskej únie:**

Úplne.

**DOLOŽKA**

**vybraných vplyvov**

**A.1. Názov materiálu:** Návrh zákona, ktorým sa mení zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov.

**A.2. Vplyvy navrhovaného materiálu:**

| **Vplyv** | **Pozitívne** | **Žiadne** | **Negatívne** |
| --- | --- | --- | --- |
| **1. Vplyvy na rozpočet verejnej správy** |  | X |  |
| **2. Vplyvy na podnikateľské prostredie – dochádza k zvýšeniu regulačného zaťaženia?** |  | X |  |
| **3. Sociálne vplyvy** |  |  |  |
| – vplyvy na hospodárenie obyvateľstva | X | - |  |
| – sociálnu exklúziu | X |  |  |
| – rovnosť príležitostí a rodovú rovnosť a vplyvy na zamestnanosť | X |  |  |
| **4. Vplyvy na životné prostredie** |  | X |  |
| **5. Vplyvy na informatizáciu spoločnosti** |  | X |  |
| **6. Vplyvy na služby pre občana z toho** |  |  |  |
| - vplyvy služieb verejnej správy na občana |  | X |  |
| - vplyvy na procesy služieb vo verejnej správe |  | X |  |
| **7. Vplyvy na manželstvo, rodičovstvo a rodinu** | X |  |  |

**A.3. Poznámky**

Cieľom predkladaného návrhu je umožniť rodičom detí, ktoré nastupujú do prvého ročníka základnej školy, vyplatenie jednorazovo zvýšeného prídavku na dieťa v sume 110 eur skôr - konkrétne za mesiac júl tak, aby príspevok mohli využiť už v mesiaci august, kedy im reálne vznikajú náklady na školské potreby, na ktoré má byť zvýšený príspevok použitý.

 V súčasnosti sa tento príspevok vypláca za mesiac september, teda ho rodičia dostanú až v októbri spolu so štandardným prídavkom na dieťa. Náklady na školské potreby však rodičom vznikajú ešte počas leta. Predložený návrh zákona má pomôcť a podporiť najmä rodiny s nižšími príjmami, ktoré nemajú žiadne úspory a to im spôsobuje komplikácie pri kupovaní školských potrieb pre ich deti v čase, keď im zvýšený príspevok ešte nie je vyplatený.

Vyplatenie zvýšeného prídavku na dieťa zostane aj naďalej jednorazové a bude viazané na rozhodnutie o prijatí nezaopatreného dieťaťa do prvého ročníka základnej školy.

Opatrenie nebude mať žiadne alebo len minimálne finančné dopady na štátny rozpočet spojené so skorším vyplatením príspevku.

**A.4. Alternatívne riešenia**

Bezpredmetné

**A.5. Stanovisko gestorov**

Návrh zákona bol zaslaný na vyjadrenie Ministerstvu financií Slovenskej republiky a Ministerstvu hospodárstva Slovenskej republiky a ich stanoviská tvoria súčasť predkladaného materiálu.